ขออนุญาตแนะนำตัวนะคะคือหนูอายุ14กำลังจะ15 คือหูเป็นคนคิดมาก ใครพูดอะไรก็คิดเก็บมาคิดตลอด ร้องไห้ง่ายด้วย บางทีพอมีคนว่านิดๆหน่อยๆก็จะร้องไห้แล้วอันนี้คือเป็นมาตั้งแต่เด็กแล้วค่ะ บางทีก็อารมณ์แปรปรวน ทำลายข้าวของบ้างแต่ไม่ถึงขั้นรุนแรง เป็นแบบนี้หลายครั้งมากๆ หนูควรแก้ยังไงดีคะ บางทีหนูก็ไม่อยากเป็นแบบนี้กลัวว่าคนในครอบครัวจะคิดว่าหนูเรียกร้องความสนใจ คือหนูอยากรู้ด้วยว่ามันเป็นภาวะทางอารมณ์ด้วยหรือเปล่า ช่วยตอบหน่อยนะคะ
สวัสดีค่ะ จากที่เล่ามา คิดว่า อาจมีภาวะทางอารมณ์ที่ตอบสนองต่อเรื่องราวต่างๆได้ง่าย แต่ยังไม่สามารถระบุได้ว่า มีความผิดปกติทางสุขภาพจิตหรือไม่นะคะแนะนำ ให้พูดคุยถึงปัญหาต่างๆหรือภาวะทางอารมณ์ที่เป็นอยู่ให้กับคนใกล้ชิดหรือคนในครอบครัวเพื่อผ่อนคลายทางอารมณ์นะคะ หากอาการทางอารมณ์ที่เป็นอยู่ไม่ดีขึ้น หรือทำให้รบกวนการดำเนินชีวิต แนะนำให้ ให้ผู้ปกครองพาไปพบจิตแพทย์เพื่อตรวจดูอาการและรับการรักษาอย่างเหมาะสมนะคะ